CELEX: 32018R1507
Language: hu
Date: 2018-10-10 00:00:00
Title: A Bizottság (EU) 2018/1507 végrehajtási rendelete (2018. október 10.) a lengyelországi tojás- és baromfihús-ágazatot érintő rendkívüli támogatási intézkedésekről

11.10.2018   
               
               
                  HU
               
               
                  Az Európai Unió Hivatalos Lapja
               
               
                  L 255/7
               
            
         A BIZOTTSÁG (EU) 2018/1507 VÉGREHAJTÁSI RENDELETE
         (2018. október 10.)
         a lengyelországi tojás- és baromfihús-ágazatot érintő rendkívüli támogatási intézkedésekről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 220. cikke (1) bekezdésének a) pontjára,
         mivel:
         
                     (1)
                  
                  
                     2016. december 3. és 2017. március 16. között Lengyelországban 65 esetben erősítették meg és jelentették a H5 altípusba tartozó magas patogenitású madárinfluenza megjelenését. Az érintett fajok a kacsa, a liba, a pulyka, a Gallus domesticus csirkék és tojótyúkok.
                  
               
                     (2)
                  
                  
                     Lengyelország gyorsan és megfelelően reagált, meghozva a 2005/94/EK tanácsi irányelv (2) értelmében megkövetelt minden szükséges állategészségügyi intézkedést.
                  
               
                     (3)
                  
                  
                     Lengyelország ellenőrző, megfigyelési és megelőző intézkedéseket foganatosított, valamint védő-, és megfigyelési körzeteket („szabályozás alá eső körzetek”) hozott létre az (EU) 2016/2219 (3), (EU) 2016/2367 (4), (EU) 2017/14 (5), (EU) 2017/116 (6), (EU) 2017/155 (7), (EU) 2017/247 (8), (EU) 2017/417 (9) és az (EU) 2017/554 (10) bizottsági végrehajtási határozatnak megfelelően.
                  
               
                     (4)
                  
                  
                     Az említett intézkedések alkalmazása során Lengyelországnak sikerült megakadályoznia a betegség terjedését és felszámolnia a betegséget. Az uniós és a nemzeti állategészségügyi intézkedéseket 2017. május 22-ig minden érintett gazdaságban alkalmazták.
                  
               
                     (5)
                  
                  
                     Lengyelország arról értesítette a Bizottságot, hogy a szükséges és a járvány terjedésének megakadályozása és felszámolása érdekében meghozott közegészségügyi és állategészségügyi intézkedések kihatással voltak a gazdasági szereplők széles körére, akik a 652/2014/EU európai parlamenti és tanácsi rendelet (11) értelmében igénybe vehető uniós pénzügyi támogatással nem ellentételezhető bevételkieséseket szenvedtek el.
                  
               
                     (6)
                  
                  
                     2017. július 17-én a Bizottsághoz hivatalos kérelem érkezett Lengyelországtól az 1308/2013/EU rendelet 220. cikkének (3) bekezdése szerint egyes rendkívüli intézkedések társfinanszírozása iránt. A lengyel hatóságok 2018. április 11-én, 2018. május 10-én és 2018. június 19-én tovább pontosították a kérelemben foglaltakat.
                  
               
                     (7)
                  
                  
                     Az alkalmazott állategészségügyi intézkedések eredményeként a H5 altípusba tartozó magas patogenitású madárinfluenza kitörését követően létrehozott szabályozás alá eső körzetekben lévő baromfitartó gazdaságokban valamennyi baromfiféle vonatkozásában meghosszabbították a pihentetési időszakokat, megtiltották a madarak elhelyezését, szállításukat pedig korlátozták. Ez a következő fajokat érintette: kacsa, liba, pulyka, Gallus domesticus csirkék és tojótyúkok. Ez termeléskieséshez vezetett az érintett baromfi gazdaságokban. E veszteségeket tehát indokolt ellentételezni.
                  
               
                     (8)
                  
                  
                     Az 1308/2013/EU rendelet 220. cikkének (5) bekezdésével összhangban az Unió a Lengyelország által a rendkívüli piactámogatási intézkedések miatt viselt kiadások 50 %-ával egyenértékű társfinanszírozást nyújt. Lengyelország kérelmének vizsgálatát követően a Bizottságnak meg kell állapítania az egyes rendkívüli piactámogatási intézkedések keretében támogatásra jogosult maximális mennyiségeket.
                  
               
                     (9)
                  
                  
                     A túlkompenzáció elkerülése érdekében technikai és gazdasági tanulmányokra, illetve könyvelési dokumentumokra támaszkodva, minden egyes állattípus és termék tekintetében a tenyésztett állatok kategóriái szerint kell megállapítani a társfinanszírozás megfelelő mértékű átalányösszegét.
                  
               
                     (10)
                  
                  
                     A kettős finanszírozás elkerülése érdekében figyelmet kell fordítani arra, hogy a veszteségeket nem kompenzálták-e állami támogatásból vagy biztosítás révén, és hogy az e rendelet szerinti uniós társfinanszírozás csak olyan termékek és állatok kapcsán legyen igénybe vehető, amelyekre vonatkozóan a 652/2014/EU rendelet értelmében nem vettek igénybe uniós pénzügyi hozzájárulást.
                  
               
                     (11)
                  
                  
                     Az e rendeletben előírt rendkívüli piactámogatási intézkedések körét és időtartamát az érintett piac támogatásához feltétlenül szükséges mértékre kell korlátozni. Konkrétabban a kivételes támogatási intézkedések kizárólag a szabályozás alá eső körzetekben található gazdaságokban zajló baromfitenyésztésre korlátozódhatnak, és csak a magas patogenitású madárinfluenza 2016. december 3. és 2017. március 16. között megerősített 65 előfordulása és a szabályozott körzetek szempontjából releváns uniós és lengyel jogszabályokban előírt állategészségügyi intézkedések időtartamára terjedhetnek ki.
                  
               
                     (12)
                  
                  
                     A szóban forgó rendkívüli piactámogatási intézkedések hatékony pénzgazdálkodásának biztosítása érdekében csak azon kifizetések tekintetében nyújtható uniós társfinanszírozás, amelyeket Lengyelország legkésőbb 2019. szeptember 30-ig teljesít a kedvezményezetteknek. A 907/2014/EU felhatalmazáson alapuló bizottsági rendelet (12) 5. cikkének (2) bekezdése nem alkalmazható.
                  
               
                     (13)
                  
                  
                     A kifizetések jogszerűségének és pontosságának biztosítása érdekében Lengyelországnak előzetes ellenőrzéseket kell végeznie.
                  
               
                     (14)
                  
                  
                     Az uniós pénzügyi ellenőrzés céljára Lengyelországnak továbbítania kell a Bizottságnak a kifizetések elszámolását.
                  
               
                     (15)
                  
                  
                     mivel a madárinfluenza kitöréseihez kapcsolódó korlátozások különböző időpontokban léptek hatályba a szabályozás alatt álló körzetekben, és mivel e rendelet nem határoz meg határidőt a támogatási kérelmek benyújtására, helyénvaló a 907/2014/EU felhatalmazáson alapuló rendelet 29. cikkének (4) bekezdése alkalmazásában úgy tekinteni, hogy az e rendeletben meghatározott összegek tekintetében az e rendelet hatálybalépésének időpontja az árfolyamra vonatkozó meghatározó ügyleti tény.
                  
               
                     (16)
                  
                  
                     Az e rendeletben meghatározott intézkedések Lengyelország általi haladéktalan végrehajthatósága érdekében indokolt előírni, hogy e rendelet az Európai Unió Hivatalos Lapjában való kihirdetését követő napon lépjen hatályba.
                  
               
                     (17)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A Lengyelország által 2016. december 3. és 2017. március 16. között észlelt és jelentett, a H5 altípusba tartozó magas patogenitású madárinfluenza 65 előfordulása által erősen sújtott tojás- és baromfihús- piac számára biztosított támogatások kapcsán Lengyelországnál felmerült kiadásokhoz az Unió 50 %-os társfinanszírozást nyújt.
         
         
            2. cikk
            A Lengyelország által viselt kiadások csak az alábbiak szerint jogosultak uniós társfinanszírozásra:
            
                        a)
                     
                     
                        a mellékletben felsorolt uniós és lengyel jogszabályokban előírt állategészségügyi intézkedések alkalmazásának időtartamára és az 1. cikkben meghatározott időtartamhoz kapcsolódóan; valamint
                     
                  
                        b)
                     
                     
                        a mellékletben felsorolt uniós és lengyel jogszabályokban említett körzetekben („szabályozás alá eső körzetek”) található, az állategészségügyi intézkedések hatálya alá tartozó baromfitartó gazdaságok esetében; valamint
                     
                  
                        c)
                     
                     
                        ha Lengyelország legkésőbb 2019. szeptember 30-ig teljesíti a kifizetéseket a kedvezményezetteknek. A 907/2014/EU felhatalmazáson alapuló rendelet 5. cikkének (2) bekezdése nem alkalmazandó; valamint
                     
                  
                        d)
                     
                     
                        amennyiben az a) pontban említett időszakra vonatkozóan az állat vagy a termék tekintetében nem került sor semmiféle, állami támogatás vagy biztosítás révén nyújtott ellentételezés, illetve a 652/2014/EU rendelet értelmében biztosított uniós pénzügyi hozzájárulás igénybevételére.
                     
                  
         
            3. cikk
            Az uniós társfinanszírozás maximális mértéke 1,411 millió EUR a szabályozás alá eső körzetekben található baromfi tekintetében elszenvedett termeléskiesés esetén. A következő átalányok alkalmazandók:
            
                        a)
                     
                     
                        0,0059 EUR/nap a 0105 94 00 KN-kód alá tartozó tojótyúkonként, legfeljebb 186 598 állatig;
                     
                  
                        b)
                     
                     
                        0,0085 EUR/nap a 0105 94 00 KN-kód alá tartozó brojlercsirkénként, legfeljebb 474 567 állatig,
                     
                  
                        c)
                     
                     
                        0,01075 EUR/nap a 0105 99 10 KN-kód alá tartozó hízókacsánként; legfeljebb 246 131 állatig.
                     
                  
                        d)
                     
                     
                        0,0126 EUR/nap a 0105 99 20 KN-kód alá tartozó hízólibánként, legfeljebb 4 622 állatig;
                     
                  
                        e)
                     
                     
                        0,1757 EUR/nap a 0105 99 20 KN-kód alá tartozó tenyészlibánként, legfeljebb 55 307 állatig;
                     
                  
                        f)
                     
                     
                        0,0333 EUR/nap a 0105 99 30 KN-kód alá tartozó pulykánként, legfeljebb 485 343 állatig.
                     
                  
         
            4. cikk
            Lengyelország elvégzi az 1306/2013/EU európai parlamenti és tanácsi rendelet (13) 58. és 59. cikke szerinti adminisztratív és fizikai ellenőrzéseket.
            Ennek keretében Lengyelország ellenőrzi a következőket:
            
                        a)
                     
                     
                        a támogatást kérelmező kedvezményezett jogosultsága;
                     
                  
                        b)
                     
                     
                        minden támogatásra jogosult kérelmező esetében: a tényleges termeléskiesés jogosultsága, mennyisége és értéke;
                     
                  
                        c)
                     
                     
                        annak ténye, hogy a támogatásra jogosult szereplők egyike sem részesült egyéb forrásból finanszírozásban az e rendelet 2. cikkében említett veszteségek ellentételezéseként.
                     
                  Az adminisztratív ellenőrzésen átesett, támogatható kérelmezők részére a támogatás folyósítható a további ellenőrzések – nevezetesen a helyszíni ellenőrzésre kiválasztott gazdálkodók ellenőrzésének – elvégzése előtt.
            Amennyiben az utóbbiak nem igazolják a termelő támogathatóságát, a támogatást vissza kell fizettetni és szankciókat kell alkalmazni.
         
         
            5. cikk
            A 907/2014/EU felhatalmazáson alapuló rendelet 29. cikke (4) bekezdésének alkalmazásában az e rendelet 3. cikkében meghatározott összegek árfolyamára vonatkozó meghatározó ügyleti tény az e rendelet hatálybalépésének napja.
         
         
            6. cikk
            Lengyelország eljuttatja a Bizottsághoz a kifizetések pénzügyi elszámolását.
         
         
            7. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 10-én.
            
               
                  a Bizottság részéről
               
               
                  elnök
               
               Jean-Claude JUNCKER
            
         
         
            (1)  HL L 347., 2013.12.20., 671. o.
         
         
            (2)  A Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
         
            (3)  A Bizottság (EU) 2016/2219 végrehajtási határozata (2016. december 8.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 334., 2016.12.9., 52. o.).
         
            (4)  A Bizottság (EU) 2016/2367 végrehajtási határozata (2016. december 21.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 350., 2016.12.22., 42. o.).
         
            (5)  A Bizottság (EU) 2017/14 végrehajtási határozata (2017. január 5.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 4., 2017.1.7., 10. o.).
         
            (6)  A Bizottság (EU) 2017/116 végrehajtási határozata (2017. január 20.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 18., 2017.1.24., 53. o.).
         
            (7)  A Bizottság (EU) 2017/155 végrehajtási határozata (2017. január 26.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 23., 2017.1.28., 25. o.).
         
            (8)  A Bizottság (EU) 2017/247 végrehajtási határozata (2017. február 9.) egyes tagállamokban a magas patogenitású madárinfluenza kitörésével kapcsolatos védintézkedésekről (HL L 36., 2017.2.11., 62. o.).
         
            (9)  A Bizottság (EU) 2017/417 végrehajtási határozata (2017. március 7.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 63., 2017.3.9., 177. o.).
         
            (10)  A Bizottság (EU) 2017/554 végrehajtási határozata (2017. március 23.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 79., 2017.3.24., 15. o.).
         
            (11)  Az Európai Parlament és a Tanács 652/2014/EU rendelete (2014. május 15.) az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről (HL L 189., 2014.6.27., 1. o.).
         
            (12)  A Bizottság 907/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről (HL L 255., 2014.8.28., 18. o.).
         
            (13)  Az Európai Parlament és a Tanács 1306/2013/EU rendelete (2013. december 17.) a közös agrárpolitika finanszírozásáról, irányításáról és nyomon követéséről és a 352/78/EK, a 165/94/EK, a 2799/98/EK, a 814/2000/EK, a 1290/2005/EK és a 485/2008/EK rendeletek hatályon kívül helyezéséről (HL L 347., 2013.12.20., 549 o.).
      
      
         
            MELLÉKLET
            
               A 2. cikkben említett szabályozás alá eső körzetek és időszakok
            
            A 2005/94/EK irányelv szerinti, az alábbi jogszabályokban meghatározott lengyelországi területek és időszakok:
            
                        —
                     
                     
                        A Bizottság (EU) 2016/2219 végrehajtási határozata (2016. december 8.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 334., 2016.12.9., 52. o.).
                     
                  
                        —
                     
                     
                        A Bizottság (EU) 2016/2367 végrehajtási határozata (2016. december 21.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 350., 2016.12.22., 42. o.).
                     
                  
                        —
                     
                     
                        A Bizottság (EU) 2017/14 végrehajtási határozata (2017. január 5.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 4., 2017.1.7., 10. o.).
                     
                  
                        —
                     
                     
                        A Bizottság (EU) 2017/116 végrehajtási határozata (2017. január 20.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 18., 2017.1.24., 53. o.).
                     
                  
                        —
                     
                     
                        A Bizottság (EU) 2017/155 végrehajtási határozata (2017. január 26.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 23., 2017.1.28., 25. o.).
                     
                  
                        —
                     
                     
                        A Bizottság (EU) 2017/247 végrehajtási határozata (2017. február 9.) egyes tagállamokban a magas patogenitású madárinfluenza kitörésével kapcsolatos védintézkedésekről (HL L 36., 2017.2.11., 62. o.).
                     
                  
                        —
                     
                     
                        A Bizottság (EU) 2017/417 végrehajtási határozata (2017. március 7.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 63., 2017.3.9., 177. o.).
                     
                  
                        —
                     
                     
                        A Bizottság (EU) 2017/554 végrehajtási határozata (2017. március 23.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 79., 2017.3.24., 15. o.).
                     
                  
                        —
                     
                     
                        A magas patogenitású madárinfluenza 2016. december 3. és 2017. március 16. között megerősített előfordulásait követő fertőzések bejelentéséről szóló nemzeti jogszabályok.
                     
                  
                        —
                     
                     
                        A magas patogenitású madárinfluenza 2016. december 3. és 2017. március 16. között megerősített előfordulásait követő fertőzésekről szóló bejelentés visszavonásáról szóló nemzeti jogszabályok.